贺新郎 午日
史可程 (Ming)
鹤发吟重五。也随时、倾蒲嚼玉，饷鱼笺素。风土儿童成戏谑，剥啄无惊蓬户。惯岸帻、披■前古。醉读离骚声欲堕，吊灵修、逗起伤心处。榴火炽，槿烟暮。银涛万里■三楚。试追寻、蒋陵猿鹤，几番风雨。玉麈金莲调笑里，谁信敌帆飞渡。宁暇问、芜城孤注。菰畔方勤蝇虎斗，锦龙标、掷作石城赌。猊篆冷，小窗午。